recursal/SuperWikiNEXT-32B huggingface dataset:
Портрет на Шезо
**Жан Филип Лоа де Шезо** (француски: *Jean-Philippe Loys de Chéseaux*; 4 мај 1718

 – 30 ноември 1751

) — истакнат швајцарски астроном од Лозана. Во 1746 г. претставил список на маглини (од кои осум сопствени откритија) на собир на Француската академија на науките, објавен за пошироката јавност дури во 1892 г. од Гијом Бигурдан. Шезо бил меѓу првите што го поставил тврдењето за конечноста на вселената, подоцна познат како Олберсов парадокс, кој вели дека ако вселената бескрајна, ноќното небо би било светло.

Шезо открил две комети: 

* C/1743 X1 — со Дирк Клинкенберг
* C/1746 P1

Помалку позната е неговата работа на полето на библискиот времеслед, во обид точно да го утврди денот на Христовото распнување според астрономските набљудувања во старозаветната книга „Даниил". Ова дело е објавено посмртно во неговите спомени (*Mémoires posthumes de M. de Cheseaux*, 1754).

Наводи
------

1. ↑  „Maik Meyer. Catalog of comet discoveries". Архивирано од изворникот на July 16, 2008. Посетено на 2008-05-15.

Надворешни врски
----------------

* Кратка биографија на Жан Филип де Шезо — SEDS
* Списокот на 21 маглина на Шезо — SEDS

|  |  |
| --- | --- |
| Stub icon | *Оваа биографска статија за личност од Швајцарија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за астроном е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 154510
* LCCN: n88638185
* ISNI: 0000 0000 8079 4138
* GND: 117683353
* SUDOC: 077322258
* BNF: cb133196302 (податоци)
* HDS: 015895

 |

 |
Споменик Херман во близина на Детмолд
**Детмолд** (германски: *Detmold*) — еден од петте административни окрузи во Северна Рајна-Вестфалија, Германија, кој се наоѓа во североисточниот дел на покраината. Тој е поврзан со административната непостоечката територија Источна Вестфалија-Липе (*Ostwestfalen-Lippe*).

Округот е создаден во 1947, кога поранешната покраина Липе бил припоена кон Северна Рајна-Вестфалија со спојување на поранешниот округ Минден со територијата на Липе. Минден како управна единица потекнува од 1815, кога со воспоставувањето на ваквите окрузи.

Местоположба
------------

Округот Детмолд се наоѓа на североистокот на Северна Рајна-Вестфалија и затоа претставува област каде германските ниски планини се поделени од Северногерманската Низина. Како округ зафаќа површина од околу 6.500 км², тоа е една петтина од површината на Северна Рајна-Вестфалија. На север и исток од округот е германската покраина Долна Саксонија, на југ е покраината Хесен. На западната граница се наоѓаат административните окрузи Арнсберг и Минстер.

Управа
------

Управата се наоѓа во Детмолд во округот Липе. Од 21 јули 2005 Мариан Томан-Штал (ФДП) — водачот на администрацијата (*Regierungspräsidentin*).

### Административна поделба

Округот е составен од сочинуваат шест окрузи со 69 општини и еден слободен град.

| Окрузи *Kreise* | Слободни градови *Kreisfreie Städte* |
| --- | --- |
| 1. Гитерсло
2. Херфорд
3. Хекстер
4. Липе
5. Минден-Либеке
6. Падерборн
 | 1. Билефелд
 |

Историја
--------

Детмолд има два историски корена:

* источниот вестфалски дел (скоро 80% од површината) припаѓа на поранешната пруска провинција Вестфалија и таму е формирана единицата *округ Минден*. Во 1946 пруската провинција ја формирала новата покраина Северна Рајна-Вестфалија, заедно со северната Рајнска област.
* округот околу кого се наоѓа денешниот округ Липе бил наречен *Ланд Липе* до 1947 и бил одделена германска држава, исто како Прусија. До 1918 тој бил кнежевство (*Fürstentum*), потоа слободна држава (*Freistaat*) и поради тоа има различно историско минато отколку Источна Вестфалија.

Надворешни врски
----------------

* Службена страна (германски)

|  |  |  |  |  |  |
| --- | --- | --- | --- | --- | --- |
| 

| * п
* р
* у
Административни окрузи во Северна Рајна-Вестфалија |
| --- |
|  |
| Северна Рајна-Вестфалија | Арнсберг • Детмолд • Диселдорф • Келн • Минстер | Германија |

 |

Координати: 52°0′N 8°45′E﻿ / ﻿52.000° СГШ; 8.750° ИГД﻿ / 52.000; 8.750

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 157731737
* GND: 4011556-2

 |

 |

1. ↑   „Населеност на местата". *Статистичка служба на Северна Рајна-Вестфалија*. 21 јуни 2021. (германски)
**Дрвена играчки од Хрватското Загорје** – традиционален хрватски производ која се појавил во 19 век во Загорје.

Изработката почнала во 19 век и се задржала до денешни дни во селата од општините Марија Бистрица и Горна Стубица. Средишта на изработката се во местата Бистрички Лаз, Стубички Лаз, Горна Стубица, Марија Бистрица, Тугоница и Турнишќе. Постојат околу 50 модели играчки како свиралки, штракала (птица на тркалца која се турка на стап), тамбурици, дрвени животни, најчесто коњчиња, свирчиња, модели автомобили, камиони, возови, авиони, дечки мебел за кукли итн.

Карактеристично е дека рачно ги изработуваат мажите, а повеќето ги украсуваат жените. Никогаш не можат две да бидат во целост еднакви бидејќи рачно се изработуваат. Играчките се изработуваат од дрва од непосредната околина, врба, јавор, бука и липа. Дрвото се сече, суши, дела, реже и обликува со помош на дрвени и картонски шаблони. Најчести бои се црвената, сината, белата и црната. Се украсуваат со цветни и геометриски примероци. Начинот на изработка се пренесувал во одредени семејства од генерација на генерација и се задржал до денес.

Играчките се продаваат на панаѓури, црковни свечености, а најмногу во црквата во Марија Бистрица. Се чуваат и во музеи. Се наоѓаат на Списокот на заштитени нематеријални добра во Регистарот на културни добра на Република Хрватска и од 2009 година, на пописот на нематеријални добра впишани во претставителниот список на нематеријално светско наследство во Европа на УНЕСКО. Центарот за традиционални вредности занаети во Кумровец се грижи за овие традиционални играчки.

Поврзано
--------

* Хрватско културно наследство
* Нематеријално културно наследство
* Нематеријално светско наследство

Наводи
------

1. ↑  Jutarnji list Zagreb, 14. veljače 2009.
2. ↑  UMIJEĆE IZRADE DRVENIH TRADICIJSKIH DJEČJIH IGRAČAKA S PODRUČJA HRVATSKOG ZAGORJA na stranicama Ministarstva kulture Republike Hrvatske
3. ↑
4. ↑  Opis nematerijalne svjetske baštine na službenim stranicama UNESCO-a (англиски)

Надворешни врски
----------------

* Video na kultura.hr
* Hrvatska prva u Europi business.hr
* Mislava Bišćan, Katarina Varenica, razgovor s Iris Biškupić Bašić: *Tradicijske igračke Hrvatskog zagorja - više od suvenira*, Emisija Kulturni biseri Hrvatske na Hrvatskome katoličkom radiju. Hrvatska katolička mreža. 23. kolovoza 2019.
| Дел од **темата** |
| --- |
| Историја на Италија |
|  |
| * Античка историја
	+ Рана историја
	+ Голема Грција
	+ Римско Царство
* Среден век
	+ Ренесанса
	+ Италијански војни
	+ Обединета Италија
* Модерна Италија
	+ Кралство Италија
	+ Прва светска војна
	+ Втора светска војна
	+ Италија
 |
| Главна категоријаИкона за портал Портал: „Италија" |
| * п
* р
* у
 |

Магна Грециа 280 пр.н.е.
**Магна Граециа** (латински: *Magna Graecia* — „Голема Грција", од грчки Μεγάλη Ελλάς, Мегали Елас) е назив на територијата од јужниот дел на Апенинскиот Полуостров односно денешна Јужна Италија којшто бил колонизиран од страна на Старите Грци во 8 век п.н.е. Со колонизацијата, на овие простори биле формирани нови цивилизации и култури од кои подоцна биле основани латинските и италиските цивилизации.

Колонизација
------------

Грците во 7 век п.н.е. и 8 век п.н.е. колонизирале голем дел од средоземното крајбрежје, од источните делови на Црно Море до денешниот град Марсеј. Воспоставиле контрола над Сицилија и јужниот дел на Апенинскиот Полуостров. Ова место било нарекувано Магна Граециа кое во превод значи голема Грција. Географите единствено не се слагале околу тоа дали Сицилија спаѓала во составот на Голема Грција или не. Страбон сметал дека истата била во нејзиниот состав.

Култура
-------

Со колонизирањето на овие простори, Старите Грци ја пренеле нивната култура на овие простори, создавајќи независни полиси. НАбргу на овие простори била развиена грчката култура од која подоцна произлегле латинската и италиската цивилизација. Најзначаен придонес од тоа време е создавањето на ново писмо. Грчката алфабета од страна на Етрурците била трансформирана во латиница. На ови простори живееле и работеле научници како Архимед, Питагора и Емпедокло.

Основање на градови
-------------------

Најпознати градови кои биле основани од тоа време се:

* Капуа
* Неаполис (Неапол)
* Сиракуза
* Акрагас (Агригент)
* Субарис (Сибарис)
* Тарас (Тарант)
* Локри
* Регион
* Кротон
* Тури
* Елеа
* Анкон (Анкона)

Голема Грција по Пировската војна станала дел од Римската република, со кое започнало романизација на тамошното население.

Доцна историја
--------------

По пропаѓањето на Западното Римско Царство, овие делови биле запуштени. Подоцна биле заземени од страна на Источното Римско Царство.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 246532659
* GND: 4074449-8

 |

 |
**Грејач е** населба во Србија во градот Алексинац во Нишката област. Според пописот од 2002 година имало 696 жители (според пописот од 1991 година имало 754 жители).

Тука се наоѓа железничката станица Грејач и ФК Единство ГВД Грејач.

Демографијата
-------------

Во областа на Грејач живеат 581 полнолетни жители, а просечна возраст на населението изнесува 44,8 години (43,4 за мажи и 46,3 за жени). Во селото постојат 223 семејства, а просечниот број на членови на семејството е 3,12.

Оваа населба е речиси целосно населена со Срби (според пописот од 2002 година), а во последните три пописи, имало намалување на населението.

Познати личности родени во Грејач
---------------------------------

Во областа на Грејач е родена популарната пејачка Билјана Јевтиќ.

 Надворешни врски
-----------------

* Мапи, аеродроми, и прогноза на состојбата на сместување
* Google сателитска мапа
* Планот на селото на мапата
**Евреинот Зис** — антисемитски националистички игран филм на Веит Харлан од 1940 година. Работата која била нарачана од тогашната влада и замислена како пропаганден филм се заснова на историската фигура на Јосиф Зис Опенхајмер (1698-1738), но не се совпаѓа со традиционалните извори, кои укажуваат на тоа дека Зис Опенхајмер бил само жртвено јагне кој што морал да плати за престапите на војводата Карл Александер од Вуртемберг (1684-1737).

Дејство
-------

Протагонист на филмот е Јозеф Зис Опенхајмер, еврејски даночен службеник, роден во Хајделберг, февруари 1698 година а погубен на 4 февруари 1738 година во Штутгарт. Зис Опенхајмер во 1733 година ќе стане таен финансиски советник под водство на војводата Карл Александер од Вуртемберг (1684-1737).

Опенхајмер, кој во филмот јасно носи мефистофелски возови добиени од донации во полза на војводата, го наговара сè повеќе и повеќе за неверство кон својот народ во корист на неговата луксузна судска држава. За да го отплати акумулираниот долг, Опенхајмер првично добива право да ги оданочи улиците. Тој го воведува ова без согласност на претставничкиот дом. Оттука, опозицијата на Војводата се фокусира на Јозеф Зис Опенхајмер, кој е обвинет за кршење на уставот и лично збогатување преку функцијата. Опенхајмер го наговара Војводата да се спротивстави на претставничкиот дом. Тој го советува насилно да ја уништи претстојната револуција.

Опенхајмер постојано се обидува да ја искористи Доротеја, ќерка на пејзажен советник Штурм, и неколкупати го прашува Штурм за нејзината рака. Во исто време Опенхајмер му нуди работа како министер. Откако ја одбива неговата понуда, а Доротеја, наместо Зис се мажи со припадник на војводата, Актуариус Фабер, при што Опенхајмер го апси Штрум. Како одговор и поради тоа што научиле дека војводата сака да оди против службите, претставничкиот дом се решава за востание. Фабер, преправен како курир на војводата, кој во име на претставничкиот дом може да донесе ред во областа е исто така уапсен и мачен под наредба на Опенхајмер. Кога Доротеја дознава за апсењето, таа го прашува Опенхајмер за ослободување на Фабер. Опенхајмер ја присилува да спие со него и ја силува. Таа тогаш се дави во реката, а во меѓувреме Фабер е ослободен. Тој го држи нејзниниот труп. Востанието започнува, а граѓаните на Штутгарт гневни го уништуваат дворецот на Опенхајмер додека тој престојува со Војводата во Лудвигсбург. Востаниците исто така се упатуваат таму. Во Лудвигсбург тие сакаат да побаруваат од Војводата. Кога тие го прават тоа, војводата ненадејно умира. Опенхајмер е уапсен. Тој е обвинет и прогласен за виновен за „ уцена, лихварство, трговска служба, развратништво, додворување и предавство". Штурм, кој е член на судот, одлучил повикувајќи се на „стариот државен кривичен законик" дека Опенхајмер треба да биде обесен за сексуални односи со христијанин.
Поглед кон скулптурата навечер
**Дрво** е бронзена скулптура кој птетставува симбиоза на дрво и човек. Таа е дело на авторот Дамјан Ѓуров, и е дел од проектот на Министерството за култура за разубавување на центарот на Скопје со 35 скулптури од 26 автори. .

Скулптурата е изработена за помалку од шест месеци. Висока е шест метри и изработена е од бронза и мермер. Според авторот за неа има неколку концепти како што се човек дрво, човек како размислува и како би се чувствувал во природа, некое астрално чувство или некоја негова аура.

„Дрво" е сместена до скулптурата „Заљубени" од Димитар Филиповски, и е една од четирите скулптури што биле промовирани на 18 јануари 2009.

Наводи
------

1. ↑  „ИЗБРАНИ 40 РЕШЕНИЈА ОД КОНКУРСОТ НА МИНИСТЕРСТВОТО ЗА КУЛТУРА". Премин. Посетено на 2011-07-26.
2. ↑  „Промоција на скулптурата „Дрво" утре на плоштад „Македонија"". Иди Види. 28 јануари 2009. Посетено на 2011-09-20.

|  |  |
| --- | --- |
| Ризница | „Дрво (скулптура во Скопје)" на Ризницата ? |

|  |  |
| --- | --- |
| Stub icon | *Оваа статија споменик во Македонија е никулец. Можете да помогнете со тоа што ќе ја проширите.** п
* р
* у
 |
Координати: 51°31′26″ N; 0°08′38″ W﻿ / ﻿51.5238° СГШ; 0.1438° ЗГД﻿ / 51.5238; -0.1438

 

**Грејт Портланд Стрит** (англ. *Great Portland Street*) е лондонска метро-станица близу Риџентс Парк. Се наоѓа помеѓу станиците Бејкер Стрит и Јустон Сквер на линиите Хамерсмит и Сити, Кружна и Метрополска. Припаѓа на Зона 1.

Оваа станица била дел од првата подземна железница во светот - Метрополската железница, а сообраќајот се одвивал на потегот помеѓу „Бишопс Роуд" (*Bishop's Road*), (денешна станица Падингтон) на линијата Хамерсмит и Сити и „Фарингдон Стрит" (*Farringdon Street*), (близу денешната станица Фарингдон). Отворена е на 10 јануари 1863 под името „Портланд Роуд" (*Portland Road*), а денешното име го добила на 1 март 1917.

Локални знаменитости се Риџентс Парк и Поштенската кула. Мошне близу е станицата Риџентс Парк на линијата Бејкерлу.

Спроти станицата се наоѓа Меѓународниот студентски дом, а недалеку од ова е Харли Стрит, позната како улица на докторите и хирурзите.

Станицата се наоѓа на пешачко растојание од метро-станиците Риџентс Парк и Ворен Стрит.

Автобуски врски
---------------

До станицата одат следниве лондонски автобуски линии: 18, 27, 30, 88, 205, 453, C2, 113, 139, 189, како и ноќната линија N18.

Галерија
--------

* Перони кон западПерони кон запад
* Перони кон истокПерони кон исток
* Знак на станицатаЗнак на станицата

Наводи
------

1. 1 2 3 4 5  „Потрошувачки мерења: влез и излез". *Нови податоци за работата на Лондонското метро*. Транспорт за Лондон. 2003–2009. Посетено на 22 мај 2010.CS1-одржување: датумски формат (link) (англиски)

  


| Претходна |   |  Лондонско метро |   | Следна |
| --- | --- | --- | --- | --- |
|
| Бејкер Стрит*кон Хамерсмит* |  | Кружна линија |  | Јустон Сквер*кон Еџвер Роуд (преку Олдгејт)* |
|  | Хамерсмит и Сити |  | Јустон Сквер*кон Еџвер Роуд* |
| Бејкер Стрит*кон Аксбриџ, Амершам, Чешам или Вотфорд* |  | Метрополска линија |  | Јустон Сквер*кон Олдгејт* |
**Изабел Гарсија** е моден бренд кој бил основан во 2009 година, во Болоња, Италија.

Историја
--------

Колекцијата Златна етикета дебитираше на модната недела во Лондон во Септември 2014 година, што се одржа во салата на масоновите. Колекција во 2017-2018 презентираше фустани направени од меки кадифени светки, ткаенини со еластична текстура, графички орнаменти и блокови во боја се претставени во оваа колекција.

Бои
---

Смарагдно зелени и синкаво-иглолисни нијанси, арктичко-сина, теракота, виолетова, сребрена, нијанси на праска и розова се главните бои на колекцијата.

Опис
----

Изабел Гарсија развива две модни линии во облека и додатоци:

* Златна етикета: Облека направена од скапи ткаенини
* Изабел Гарсија: Елегантни облеки за истакнати настани

Заклучно во ноември 2014 година, компанијата имала приближно 200 вработени.

Наводи
------

1. ↑  Isabel Garcia SPRING/SUMMER 2015 READY-TO-WEAR Архивирано на 12 јануари 2015 г. on Vogue UK, September 15, 2014.
2. ↑  Isabel Garcia Gold Label on London Fashion Week 2014 Архивирано на 9 ноември 2014 г. Fashion TV. September 22, 2014
**Голем мајстор** е титулата на водачите на различните витешки редови, но служела и како титула на некои воени и религиозни редови. Исто така и некои секти ја имале титулата Голем мајстор за својот возвишен водач. Оваа титула се упетрубувала и во Античкиот ред на Хиберинјаните и во Портокаловиот ред.

Во воените редови, како и во редот на темпларите или во редот на Ливонијанските браќа на мечот, Големиот масјтор бил избиран за формален и извршен водач кој стои на врвот на воената и феудалната пирамида, што се смета дека би важел принципот „држава со држава во неа", според кој доколку редот е државно поддржан, тогаш Големиот мајстор е и главен во државата (ако е со Светото Римско Царство, тој е Рајхфирст) и главен во владата, а некаде и принц на црквата, како што е случајот со витезите, Тевтони и малтешкиот ред. Денешните редови во основа се разликуваат во почеста којашто ја имале некои антички редови во коишто возвишениот водач често ја имал титулата Голем мајстор, или ја прилагодувал на сродниот принц, којшто седнувал на престолот. Но, во другите редови за тоа имало друга титула или ранг.

Поврзано
--------

* Голем мајстор на витешкиот ред Темплари
* Тевтонски ред
* Болничари
* Голем масјтор на редот на Сент Мишел и Сент Жорж
* Голем мајстор на редот на британската империја
* Голем масјтор на бањскиот ред
* Голем масјтор на редот на кралица Викторија
Голема Нева од Дворцовиот мост
**Голема Нева** (руски: *Больша́я Нева́*) — најголем ракав на реката Нева. Почнува од местото „Стрелка", на крајот од Василевскиот Остров и тече во должина од 3,5 км, при ширина од 200 до 400 м и длабочина 12,8 м. Се протега од Дворцовиот мост до Невскиот Залив.

Притоки на реката се: Фонтанка, Мојка и Новоадмиралтејскиот Канал.

На Голема Нева има два моста: Дворцовиот и Благовешченскиот.

Поврзано
--------

* Мала Нева

Наводи
------

1. ↑  Реестр названий объектов городской среды Санкт Петербурга
2. ↑  Региональная геоинформационная система Санкт Петербурга[*мртва врска*]

Надворешни врски
----------------

|  |  |
| --- | --- |
| Ризница | „Голема Нева" на Ризницата ? |

* Голема Нева од птичја перспектива — Јандекс Карти

Координати: 59°56′02″ N; 30°16′59″ E﻿ / ﻿59.934° СГШ; 30.283° ИГД﻿ / 59.934; 30.283

|  |  |
| --- | --- |
| Stub icon | *Оваа статија место во Русија е никулец. Можете да помогнете со тоа што ќе ја проширите.** п
* р
* у
 |
**Гулаи** е вид на јадење кое има многу богат, лут и вкусен кари сос кој потекнува од Индонезија и Малезија. Главните состојки на ова јадење се: живина, месо од коза, говедско месо, овчо месо, најразлични видови на остатоци од јадења, риба и морски плодови, и секако зеленчук како листови од маниока и незрел *џекфрут* (вид на овошје). Сосовите на ова јадење најчесто имаат густа смеса со жолтеникава боја поради куркумата. Состојките за гулаи сосот содржат најразлични богати зачини како што се: куркума, коријандер, бибер, галангал, ѓумбир, чили, лук, анасон, лимонска трева, цимет и ким, изблендирани во вид на паста и готвени во кокосово млеко со главните состојќи. Гулаи често се опишува како индонезиски вид на кари, и навистина гулаи е заедничко име за кари јадењата во земјата.

Варијации
---------

Гулаи е јадење кое потекнува од Суматра, Индонезија и се смета дека е локална адаптација на индискиот кари, развиена и произлезена од индиското влијание врз индонезиската кујна. Јадењето е популарно и широко се служи во индонезискиот архипелаг, особено во Суматра, Јава, а исто така Малајскиот Полуостров и Борнео. Густиот и жолтеникав сос од гулаи е еден од најчестите сосови во кујна во Минанкабау, за да даде богат и зачинет вкус за месо, риба или зеленчук. Гулаи често се опишува како вкусен и зачинет, а сепак суптилно комбинирање на вкусови од различни зачини во еден неуреден и мазен вкус, дека е тешко да се разберат поединечните зачини.

Состојките се потопуваат и полека се готват во кокосово млеко, мешавина од зачини и чили пипер. Дебелиот златен, жолтеникав, вкусен и зачинет сос од гулаи стана севкупен знак на прозорецот на ресторанот Паданг. Во Паданг, паметното готвење значи способност за подготовка на гулаи. Ренданг (говедско месо потопено во кокосово млеко и зачини), асам падеш (кисела и зачинета чорба) и калио (водени и светли сосови) често се сметаат за само неколку варијации на Паданг гулаи..

Гулаисовиот сос, кој се наоѓа во Минанкабау, Ацех и малајската кујна, обично е погуст, додека гулаи во Јава е потенок, служен во супа како јадења што содржат делови од овчо месо, говедско месо или отпадоци. Гулаи обично се служи со парен ориз, меѓутоа, некои рецепти како коза или овчо месо може да се сервираат со роти канаи.

Наводи
------

1. ↑  Tan, Christopher (24 February 2014). „Spice World". *SAVEUR* (англиски). Посетено на 2018-07-23.
2. ↑  Donny Syofyan (24 November 2013). „By the way ... I just can't live without Padang food". *The Jakarta Post*.
Поглед на главниот кралски балкон
**Голестанскиот дворец** (или **Ѓулистански дворец**, персиски: کاخ گلستان ) е некогашен кралски комплекс на династијата Каџари во главниот град на Иран, Техеран.

Како еден од најстарите споменици на културата во Техеран, Голестанскиот дворец (прев. Дворец на цвеќињата) припаѓа на група кралски зданија кои некогаш биле окружени со старата техеранска тврдина (Арг).

Самиот Арг бил изграден во времето на Тахмасп I (вл. 1524-1576) од династијата Сефевиди (1502-1736), а подоцна бил обновен од Карим-хан (вл. 1750-1779). Мухамед-хан Каџар (1742-1797) решил Техеран да стане престолнина на државата. Самата династија ја сместил во Аргот. Дворот на Голестанскиот дворец станал официјална резиденција на кралското семејство Каџари. Дворецот го добил сегашниот изглед во 1865, и е дело на *Хаџи Абол-хасан Мимар Наваи*.

За време на династијата Пахлеви (1925-1979) Голестанскиот дворец се користел за формални кралски приеми, додека самото кралско семејство изградило свој дворец во Ниаваран (Ниаварански дворски комплекс). Најважните церемонии кои се одржале во Голестанскиот дворец во тоа време биле крунисувањето на Реза Пахлеви (вл. 1925-1941) на престолот Тахт-е Мармар (Мермерен престол) и крунисувањето на Мухамед Реза Пахлеви (вл. 1941-симнат 1979) во Музејската хала.

Во периодот помеѓу 1925 и 1945 по наредба на Реза Пахлеви бил демолиран голем дел од зданијата во дворецот, бидејќи тој сметал дека стариот Каџарски дворец не треба да му попречува на растот на современиот град. На нивно место биле изградени деловни згради во 1950-тите и 1960-тите.

Во неговата моментална состојба, Голестанскиот дворец е резултат на околу 400 години изградби и реновации. Секоја зграда има своја уникатна иусторија.

На 11 октомври 2005 г. Организацијата за културно наследство на Иран го предложила дворецот за Списокот на светското културно и природно наследство на УНЕСКО. Организацијата за културно наследство на Иран е одговорна за водење и одржување на местото.

Галерија на слики
-----------------

* Емарат во дворецотЕмарат во дворецот
* Поглед на градината од Халват е КаримханиПоглед на градината од Халват е Каримхани
* Кушк на Шемс ол-Емаре*Кушк на Шемс ол-Емаре*
* Халват-е Каримхани - место за спокојно размислување.Халват-е Каримхани - место за спокојно размислување.

Поврзано
--------

|  |  |
| --- | --- |
| Ризница | „Голестански дворец" на Ризницата ? |

* Тахт-е Мармар
* Ниаравански дворски комплекс портал Архивирано на 19 март 2008 г.
* Садабадски дворец

Надворешни врски
----------------

* Официјално мрежно место на Голестанскиот дворец Архивирано на 25 август 2006 г. (англиски)
* Фотографии од Голестанскиот дворец (англиски)
**Гулабот** е италијанска книжевна бајка напишана од Џамбатиста Базиле во неговото дело од 1634 година, *Пентамерон*.

Иако нема докази за директно влијание, оваа приказна комбинира многу мотиви на начин сличен на *Децата на двајцата кралеви* на Гримс.

Резиме
------

Една сиромашна старица морала напорно да моли за да добие тенџере полно со грав. Принцот и неговите пријатели поминале и го скршиле тенџерето во игра. Го проколнала да се заљуби во ќерката на огар. За неколку часа, тој се изгубил во шумата и ги изгубил своите придружници, но нашол девојка која се потсмева на полжави. Тој се заљубил на прв поглед, а и девојката, Филадоро, се заљубила во него. Јазикот му се врзал кога сакал да и се додворува, а ќерката на огарот го фатила. Се обидел да ја удри, но не можел да се движи. Таа му наредила да ископа многу хектари земја и да ја посее до вечер. Филадоро го тешела. Кога слушнала дека има магија, прашала зошто не можат да заминат; побарала ѕвездите да го спречат тоа, но дека ќе оди. Кога ќерката на огарот се вратила вечерта, ја повикала Филадоро да ја пушти косата за да може да се искачи на неа, бидејќи земјата била подготвена. Следниот ден, таа го натерала да исече седум купишта дрва, а Филадоро повторно го направила тоа повторно.

Третиот ден, ќерката на огарот се посомневала во Филадоро и му рекла на принцот да испразни цистерна. Филадоро рекла дека мора да побегнат и да ископаат дупка до подземниот премин и да побегнат. Принцот не сакал да ја носи во својата палата пешки и облечен така, па отишол да земе соодветна облека и кочија. Ќерката на огарот го проколнала да ја заборави веднаш штом ќе се бакнат, а кога стигнал до замокот, мајка му го бакнала. Тој веќе не можел да објасни што му се случило и се согласил да се ожени како што сака мајка му.

Кога Филадоро слушнала за венчавката, се преправила во маж и отишла во замокот каде што била ангажирана како кујнско момче. Кога се издлабила питата што ја направила Филадоро, излетал гулаб кој го потсетува принцот за сè што Филадоро направила за него. Откако гулабот одлетал, принцот побарал да го донесат момчето од кујната што ја направило питата. Филадоро паднала пред нозете на принцот, тој веднаш ја препознал и изјавил на неговите дека таа ќе биде онаа со која ќе се ожени. Неговата мајка го сакала само она што го посакува принцот, додека избраната невеста признала дека не сака да се венча, туку да се врати во Фландрија. Потоа, Филадоро и принцот се венчале.

Поврзано
--------

* Џејсон и Медеја

Наводи
------

1. ↑  Giambattista Basile, *Pentamerone*, "The Dove" Архивирано на 29 ноември 2013 г.
2. ↑  Jack Zipes, *The Great Fairy Tale Tradition: From Straparola and Basile to the Brothers Grimm*, p 492, ISBN 0-393-97636-X
Големоглавата ајкула
**Големоглава ајкула** (*Hexanchus griseus*) — вид на ајкула.

Оваа ајкула понекогаш нуркачите ја забележуваат ноќе во плитка вода, но таа многу почесто престојува на каменливи подморски мали брегови и на средноокеански гребени. Нејзиното тешко, силно тело има една грбна перка, голема уста обрабена со чешлести заби и шест прорези за жабри. Нејзините перки не се крути како кај повеќето ајкули, туку се меки и се виткаат. Рибите, ражите, лигните и без'рбетниците што живеат на морското дно се типичен плен за оваа ајкула, иако веќе возрасните единки понекогаш ловат фоки и китови.

Поврзано
--------

* Ајкули
Гигапикселната макро слика е дигитално сликовна битмапа, составена од една милијарда (10 9) пиксели (делови на слика), или 1000 пати поголема од информациите заробени од дигитален фотоапарат од 1 мегапиксел. Создавање вакви слики со висока резолуција вклучува изработка на мозаици (спојување на слики) на голем број дигитални фотографии со висока резолуција, кои потоа се комбинираат во единствена слика.

Гигапикселните макро-слики се направени со "редење" на голем број фотографии заедно со цел да се зголеми длабочината на полето, а потоа да се залепат добиените слики заедно во техника позната како „нареди и спој". Ваквите слики обично се со големи димензии и не можат лесно да се гледаат. За да се направат такви слики достапни, тие се претвораат со употреба на плочно-сликовни техники, така што ќе може да се гледаат во мрежен прелистувач. Ваквите техники се запознаени со секојдневната употреба во пример „Google Maps".

Наводи
------

* Галерија со гигамакро слики
* Примери за геолошки гигамакро
***Детето во снегот*** - раскази на македонската писателка Емилија Златкова Анастасова објавена во 2020 година во издание на „КСЦ".

За книгата
----------

*Детето во снегот* е збирка раскази за сите семејства чии дечиња заталкале во „студенилото на снегот". Тоа се раскази посветени и на сите дечиња што потонале во осаменоста на „снежните виулици", таканаречени аутизам. Психолошки и фиктивни приказни за реалноста на животот на семејствата што имаат дете со аутизам, а кои најчесто се борат сами и осамено, без помош од никого.

*Детето во снегот* е обид на авторката да ги прикаже борбите на овие семејства и дечиња, но и да привлече внимание и интерес кон нив за да бидат прифатени и разбрани. Вториот дел од оваа книга содржи лични сведоштва од родители на деца со аутизам, кои сакаат да ги споделат своите искуства и борбата за да ги охрабрат другите родители што се соочуваат со аутизам кај дете и да им покажат дека не се сами во таа борба; а оние неупатените, кои не знаат ништо за аутизмот, да ги запознаат со предизвиците со кои се соочуваат овие семејства.

Наводи
------

1. ↑  „Детето во снегот".. Надворешна врска во `|work=` (help)

Надворешни врски
----------------

* Детето во снегот
Драган Богдановски - еден од идеолозите на македонското национално Движење за ослободување и обединување на Македонија (ДООМ), и негов долгогодишен претседател.
**Движење за ослободување и обединување на Македонија** (**ДООМ**) — македонска организација во дијаспората основана од македонски иселеници во 1962 г. во Шведска. Составена е од македонски иселеници во Данска, Германија, Шведска, Австрија, Белгија, Франција, САД, Канада и Австралија.

Тоа претставувало македонско патриотско и национално движење и е основано како Ослободителен комитет на Македонија (ОКМ). На вонредниот Конгрес на Комитетот во Копенхаген, Данска (1971), била донесена одлука за издавање на официјален орган – весникот „Македонска нација". На редовниот Конгрес во Бремен, Германија (1972) името е сменето во Движење за обединување на Македонија (ДОМ), а името Движење за ослободување и обединување на Македонија (ДООМ) го добива на Општиот Конгрес во Минхен, Германија (1974). 

Според новата платформа, Движењето се залагало за поголема автономија на СР Македонија во склоп на СФР Југославија, признавање на националната посебност на Македонците во Пиринска и Беломорска Македонија, враќање на Македонците бегалци во Грција и автономија на Пиринска и Беломорска Македонија, како етапа кон обединувањето на целокупната етногеографска Македонија. На 5-от редовен конгрес (1984) името е променето во Народноослободителен фронт на Македонија, којшто кратко потоа се обединил со неколку други помали македонски емигрантски организации.

Наводи
------

1. ↑  портал „Македонска нација"
2. ↑  Македонска Енциклопедија, том I, стр. 433-434, Скопје, 2009
Детлеф Шремпф на НБА Ол-стар  2016 годинаДетлеф Шремпф на НБА Ол-стар 2016 година
**Детлеф Шремпф** ( Леверкузен, 21 јануари 1963 ) бил поранешен германски кошаркар и кошаркарски тренер. Тој играл во позициите крило и крилен центар. 

Шремпф играл во НБА шеснаесет сезони, вклучувајќи ги екипите на Индијана, Сиетл, и Портланд. Со екипата на Сиетл Соникс 1996година стигнал до финалето во НБА. Играл за репрезентација на Западна Германија, а подоцна за Германија и земал учество на Олимписките игри во 1984 и 1992 година, како и на Евробаскет во 1983 и 1985 година.

Кариера
-------

Успех
-----

### Слободен

* НБА Ол-ѕвезда натпревар (3): 1993, 1995, 1997 година.
* Шестиот играч на годината НБА (2): 1990/91, 1991/92.
* Идеален НБА тим - трет сет (1): 1994/95.

Надворешни врски
----------------

* Портал: Кошарка

* Детлеф Шремпф
Координати: 31°46′25.82″N 35°14′35.05″E﻿ / ﻿31.7738389° СГШ; 35.2430694° ИГД﻿ / 31.7738389; 35.2430694

Поглед на гробиштата
**Еврејски гробишта Маслинова Гора** — гробишта во Ерусалим, најстари еврејски гробишта во светот. Исто така и најголеми гробиштата за Евреите. Гробиштата се наоѓаат на Маслиновата Гора, во близина на Стариот град на Ерусалим. На гробиштата има над 150.000 гробови.

Галерија
--------

* Гробот на АвесаломГробот на Авесалом
* Гробот на ЗахаријаГробот на Захарија
* Гробот на Benei HezirГробот на Benei Hezir
* Пештерата на ЈосафатПештерата на Јосафат
* Гробот на ОлдаГробот на Олда
* Пештерата на ПророцитеПештерата на Пророците
* Гробот на фараоновата ќеркаГробот на фараоновата ќерка
* Кедрон долина некрополаКедрон долина некропола

Надворешни врски
----------------

* Еврејски гробишта Маслинова Гора на Ризницата ?
* Еврејски гробишта Маслинова Гора Архивирано на 10 април 2016 г.
Подигање на пациентот

Дигалка за пациенти ( **хидрауличен лифт** ) може да биде или **дигалка** со појасна лулашка или дигалка за стоење. Ова е помошен уред кој им овозможува на пациентите во болниците, домовите за стари лица и лицата кои примаат домашна здравствена заштита да бидат пренесени помеѓу креветот и столчето или други слични места за одмор, со употреба на електрична или хидраулична енергија. Дигалки со појасна лулашка се користат за пациенти чија подвижност е ограничена. Тие се мобилни или пак фиксирани тавански дигалки.

Дигалки со појасна лулашка има неколку предности. Тоа им овозможува на тешки пациенти да бидат пренесени, а истовремено го намалува стресот кај старателите, го намалува бројот на медицински сестри кои се потребни за преместување на пациентите. Исто така ја намалува можноста за ортопедски повреди заради кревање на пациентите.

Друг вид на дигалка е таванскиот лифт, кој може да биде трајно наместен на таванот од собата за подобро искористување на просторот. Грешките кои може да произлезат од користењето на лифтовите на пациентот може да резултираат со сериозни повреди, а некои повреди кои биле предизвикани од неправилна употреба или дефекти на самите дигалки со појасни лулашки довеле и до граѓански тужби.

Во Македонија употребата на овој вид на асистивна технологија е на ниско ниво. Заради ценовната недостапност, оние кои имаат потреба воглавно се потпираат на донации.

Поврзано
--------

* Кревање на повредени лица
*

Наводи
------

1. ↑  Gingerich, Barbara Stover; Ondeck, Deborah Anne (1998-06-15). „Pocket Guide for the Home Care Aide". ISBN 978-0-8342-1161-2. Наводот journal бара `|journal=` (help)
2. ↑  Altman, Gaylene (2003-07-29). „Delmar's fundamental and advanced nursing skills". ISBN 978-1-4018-1069-6. Наводот journal бара `|journal=` (help)
3. ↑  Smith-Temple, Jean; Johnson, Joyce Young (2005-02-01). „Nurses' guide to clinical procedures". ISBN 978-0-7817-5379-1. Наводот journal бара `|journal=` (help)
4. ↑  Iyer, Patricia W; Consultants, American Association of Legal Nurse (2002-11-26). „Legal nurse consulting: Principles and practice". ISBN 978-0-8493-1418-6. Наводот journal бара `|journal=` (help)
5. ↑  Ана (2017-11-02). „Електрична кран дигалка донирана во семејство со две деца со церебрална парализа во Неготино". *А1он* (англиски). Архивирано од изворникот на 2017-11-07. Посетено на 2019-01-24.
Регина Јонас, првата официјално ракоположена рабинка
**Еврејскиот феминизам** е движење кое има за цел да го подобри религиозно, правно и социјално статусот на жените во рамките на јудаизмот и да се отворат нови можности за религиозно искуство и водство за еврејските жени. Феминистички движења, со различни пристапи и успеси, се појавиле во рамките на сите големи гранки на јудаизмот.

Во својата модерна форма, Еврејското феминистичко движење може да се проследи до почетокот на 1970-тите години во САД. Според Џудит Пласкоу, која се фокусирала на феминизмот во Реформскиот Јудаизам, главните проблеми за рано-еврејските феминистки биле нивното изземање од машките молитвени групи или *минјани*, изземањето од Мицватот, и неможноста на жената да функционира како сведок и да поднесе барање за развод.

Според историчарката Пола Химан, две статии објавени во 1970 за улогата на жените во јудаизмот биле особено влијателни: *"Неслободата на еврејските жени"*, објавена во 1970 година во Еврејскиот Спектатор од страна на неговиот уредник, Труд Вајс-Розмарин, во кој се критикува третманот на жените во еврејскиот закон, и една статија од Рејчел Адлер, тогаш православна Еврејка, наречена *"Еврејот кој не бил таму: Халача и Еврејската Жена,"* објавена во 1971 година во Давка, контракултурното списание.

Наводи
------

1. ↑  Plaskow, Judith. "Jewish Feminist Thought" in Frank, Daniel H. & Leaman, Oliver. *History of Jewish Philosophy*, Routledge, first published 1997; this edition 2003.
2. ↑  Adler, Rachel. ""The Jew Who Wasn't There: Halacha and the Jewish Woman." *Davka* (Summer 1972) 7–11.
3. ↑  Google Drive Viewer
**Генерален секретар на ЦК на КПСС**, претставува најголемата должност на КПСС, еднаква како на државна глава на Советскиот Сојуз по смртта на Ленин во 1924 година. Целото име е *Генерален (или Прв) секретар на Централниот комитет на Комунистичката партија на Советскиот Сојуз*.

Била воведена во текот на 1922 година, каде во почетокот имала всушност само технички карактер отколку партија со вградена хиреархија. По смртта на Ленин, и со доаѓањето на власт на Сталин, тој воспоставува апсолутна власт врз целиот СССР, при кое должноста Генерален секретар се превратила во најголема должност и улога во КПСС.

Должноста генерален секретар на ЦК на КПСС постоела сè до 1991 година кога била прекратена и дејноста на партијата.

|  |  |
| --- | --- |
| Stub icon | *Оваа статија поврзана со Советскиот Сојуз е никулец. Можете да помогнете со тоа што ќе ја проширите.** п
* р
* у
 |
*Бритомартида*, Вилијам Ети (1833)
Средновековни жени помагаат да се одбрани градот од нападот.
Приказот на **жените воини** во литературата и популарната култура е предмет на проучување во историјата, книжевните студии, филмските студии, фолклорот и митологијата, родовите студии, и културните студии.

Фолклор и митологија
--------------------

Во Хинду митологијата, Читрангада, сопруга на Арџуна, била командант на војските на нејзиниот татко.

Амазонките биле племе на жени-воини во грчката легенда. "Амазонка" стана епоним за женски воини и спортисти.

Во британската митологија, кралицата Корделија се борела против неколку претенденти за нејзиниот престол така што лично ја водела армијата во нејзините битки.

Во *За храброста на жените* грчко-римскиот историчар Плутарх опишува како жените од Аргос се бореле против кралот Клеомен и Спартанците под команда на Телесила во петтиот век п.н.е..

Слично
------

* Амазонки
* Girls with guns
* Она-бугејша

Надворешни врски
----------------

|  |  |
| --- | --- |
| Ризница | „Жени воини во литература и култура" на Ризницата ? |

* Women Warriors from 3500BC to the 20th Century - Lothene Experimental Archaeology

Наводи
------

1. ↑
2. ↑
**Еуглената** претставува мал едноклеточен организам со валчесто издолжено тело. На предниот дел од телото има едно или повеќе камшичиња со помош на кои се движи, тоа се камшикарите.
Зелената еуглена се храни на два начина: афтотрофно и хетеротрофно. 
Еуглената реагира на промените на светлината со помош на малото очно петно (окце) сместено во предниот дел на телото. Со помош на светлината се врши процесот фотосинтеза(афтротрофно). На темно го губи хлорофилот и се храни со готови частички од гнилежот кои ги вари во хранителните вакуоли (хетеротрофно).
Светилникот во градот
Поглед на стариот град и езерото
Палатата на нациите
**Женева** (се изговара /dʒɨˈniːvə/; фр.: Genève ИПА: [ʒənɛv], гер: Genf [gɛnf], ит.: Ginevra [dʒiˈneːvra], Реторомански: Genevra) — втор град по популарноста во Швајцарија (после Цирих). Се наоѓа на југоисточниот дел од државата. Претежно е населено со французи и се наоѓа блиску француската граница. Во близината на тој град се наоѓа Женевското езеро кое важи за едно од поубавите езера во Западна Европа.
Во Женева се наоѓа и едно од седиштата на Обединетите Нации, во зданието наречено „Палата на нациите".

Стопанство
----------

Многу мултинационални компании како Procter & Gamble, Serono, Firmenich и Givaudan имаат главни европски седишта во Женева.

Збратимени градови
------------------

* Буенос Аирес, Аргентина
* Париз, Франција

Надворешни врски
----------------

* Службена страница на Женева Архивирано на 9 февруари 2010 г.
* Туризмот во Женева Архивирано на 22 ноември 2012 г.
* *Tribune de Genève*: Дневни новости од градот Архивирано на 17 декември 2005 г. (на англиски)
* Кратка историја на Женева (на англиски)
* Информации од Женева (на англиски)
* Женевскиот јавен транспорт


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Градови во Швајцарија по население |
| --- |
|  |
| 300.000+ | 
* Цирих

 | Flag of Switzerland |
|  |
| 100.000+ | 
* Базел
* Берн
* Женева
* Лозана
* Винтертур

 |
|  |
| 30.000+ | 
* Бјен
* Хур
* Фрибур
* Кениц
* Ла Шо де Фон
* Луцерн
* Лугано
* Нешател
* Санкт Гален
* Шафхаузен
* Тун
* Устер
* Верние

 |

 |

 

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 130893302
* LCCN: n81018331
* ISNI: 0000 0001 2158 1391
* GND: 4020137-5
* SUDOC: 026384302
* BNF: cb11864210r (податоци)
* HDS: 002903
* NDL: 00628628
* NKC: ge131610

 |

 |
**Гугол** — голем број кој може да се претстави како10100. Станува збор за број во кој првата цифра е 1, а потоа следат 100 нули:    

10.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000

Називот за овој број го дал внукот на американскиот математичар Едвард Каснер. Називот за овој број станал популарен во неговата книга „Математиката и имагинацијата" која била објавена во 1940 година.

Технолошката компанија Google своето име го добила според овој број со тоа што спелувањето на англиски е променето.

Надворешни врски
----------------

* „Googol" од Ерик В. Вајсштајн — MathWorld (англиски)

* „googol" - PlanetMath (англиски)
* Padilla, Tony; Symonds, Ria. „Googol and Googolplex". *Numberphile*. Brady Haran. Архивирано од изворникот на 2014-03-29. Посетено на 2013-08-07.
**Женидбата на барјактарот Милиќ** (српски: *Женидба Милића Барјактара*) - српска народна епска (јуначка) песна.

Содржина
--------

Барјактарот Милиќ патува на сите страни, но никако не може да најде невеста која ќе му се допадне. Веќе посакува да се откаже од идејата за женењето, но еден пријател му кажува за преубавата девојка Лепосава, ќерката на Вида Маричиќ. Тогаш, Милиќ собира сватови и оди по невестата. Маричиќ ги пречекува сватовите и свадбената веселба трае три дена при што Милиќ добива богати дарови. Тогаш, мајката на Лепосава му раскажува дека пред неа имала осум други ќерки кои ги омажила, но сите умирале патем. Кога сватовите се враќаат дома, невестата бара да запрат, веднаш умира и ја закопуваат во планината, со лицето кон исток. Тажниот Милиќ се враќа дома и на мајка си ѝ ја соопштува жалната вест. Потоа, тој легнува в постела и умира, а сватовите го закопуваат свртен кон запад. Мајка му живее во голема тага и секој ден им се обраќа на излезот и залезот на сонцето, жалејќи ги синот и невестата.

Наводи
------

1. ↑  „Женидба Милића Барјактара", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 378-385.
**Дами за задоволство** (англиски: *Ladies of Leisure*) – американски филм од 1930 година, во режија на Френк Капра. Главните улоги ги толкуваат: Барбара Стенвик, Ралф Грејвс и Мери Превост.

Синопсис
--------

Џери Стронг е син на богат стопанственик, но сака да биде сликар. За модел тој ја ангажира Кеј Арнолд, жена со сомнително минато. Тие се вљубуваат и планираат да се венчаат, но родителите на Џери имаат остри приговори...

Наводи
------

1. ↑  РТС, Веселе девојке (пристапено на 23.1.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Гуди Панто Ивановски** ( 1926
 во Скопје — 9 септември 1944

 во Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. По завршувањето на основното образование, работел како месар. За време на окупацијата активно го помагал народно-ослободителното движење во извршувањето на разни задачи што ги поставувала партијата. Поради ваквата активност, бугарската фашистичка полиција на трипати го затворала. Така одлежал околу девет месеци. Отпрвин извршувал разни курирски задачи, а подоцна стапил во борбените редови на Дванаесеттата македонска ударна бригада. Во акцијата на железничката линија меѓу Зелениково - Драчево, ја изгубил врската со својата единица. Поради тоа бил принуден да се врати во Скопје со цел да се засолни. Во Скопје, бил откриен од Гестапо и затворен. На 9 септември 1944 година, на свои 18 години бил стрелан.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 193. На `|first=` му недостасува `|last=` (help)
**Енравота** — христијански светец од 9 век.

Енравота бил најстариот син на хан Омуртаг. Според изорите дадени од охридскиот архиепископ Теофилакт Охридски, Енравота паднал под влијание на заробениот византиски епископ Кинам и прифатил од него христијанското крштевање под името Бојан. Поради неговата поддршка кон христијанството, тој бил лишен од правото на престолонаследник од својот татко Омуртаг. По смртта на Омуртаг на бугарскиот престол се качил третиот син Маламир (вториот син Звиница веројатно бил починат), во чија лојалност кон татковинските богови Омуртаг не се сомневал.

Според Теофилакт, Енравота го помолил својот брат да му го даде византискиот заробеник Кинам, кој бил во затвор по наредба на Омуртаг, поради одбивањето да се одрече од христијанството, на кое Маламир позитивно му одговорил. Кога сепак дознал дека Енравота станал христијанин по предлогот на Кинам, бугарскиот хан ова го протолкувал како предавство кон старите традиции и го повикал својот брат и му наредил да се откаже од својата нова вера, на кое Енравота му одговорил:

>  *Никој не може да ме одлачи од Христовата љубов, ниту оган, ниту меч, ниту камшици, ниту некоја друга тешка мака...*
> 
> 
> 
>   
> 
> 
> 
> 

Откако го чул ова неговиот брат, веднаш дал заповед да биде исечен со меч. Пред да биде погубен, Енравота ги кажал следните зборови:

>  *Таа вера за која јас умирам денес ќе се распространи и умножи по целата бугарска земја, иако вие мислите дека ќе ја ограничите со мојата смрт. Знакот на крстот ќе биде поставен насекаде, Божјите домови повторно ќе се подигаат и чисти свештенослужители ќе му служат на чистиот Бог. И жртви благодарни и исповедни ќе се принесуваат на животворната Троица. А идолите и нивните олтари и нивните скверни храмови ќе се разурнат и ќе се уништат како никогаш да не биле. А и ти самиот по изминувањето на не многу години, лошо ќе ја испуштиш неблагочестивата душа без да се ползуваш со нешто од твојата жестокост*...
> 
> 
> 
>   
> 
> 
> 
> 

Енравота бил канонизиран како Светиот маченик Бојан-Енравота, кнез Бугарски.

Наводи
------

1. ↑  *„Българските ханове и царе VII-XIV век"* — Йордан Андреев, Държавно издателство „Д-р Петър Берон", 1988 г. с.44-45
2. 1 2  Житие на Св. 15 Тивериополски маченици на Викиизвор
3. ↑  Житие на Св. мъченик Боян–Енравота, княз Български

Надворешни врски
----------------

* Св. мъченик Боян – Енравота, княз Български
* Васил Златарски: История на българската държава през средните векове. Том I.; Том II.